स्विट्जरलैंड ने जापान में दूतावास की जगह बदली  
जापान में परमाणु संकट के मद्देनजर स्विट्जरलैंड ने अपना दूतावास राजधानी टोक्यो की जगह ओसाका ले जाने का फैसला किया है।
जापान में परमाणु संकट के मद्देनजर स्विट्जरलैंड ने अपना दूतावास राजधानी टोक्यो की जगह ओसाका ले जाने का फैसला किया है। समाचार एजेंसी डीपीए के अनुसार स्विट्जरलैंड के विदेश मंत्रालय ने रविवार को कहा कि टोक्यो में अनिश्चितता को देखते हुए दूतावास की जगह बदलने का फैसला किया गया है और स्विस नागरिकों को जापान का पूर्वोत्तर हिस्सा छोड़ने की सलाह दी गई है। मंत्रालय ने कहा है कि हवा की दिशा में बदलाव से विकिरण बढ़ने का खतरा है।